Решение на Общия съд (първи състав) от 6 юли 2012 г. — Jackson International/СХВП — Royal Shakespeare (ROYAL SHAKESPEARE)

(Дело T-60/10)

„Марка на Общността — Производство за обявяване на недействителност — Словна марка на Общността „ROYAL SHAKESPEARE“ — По-ранна словна марка на Общността „RSC-ROYAL SHAKESPEARE COMPANY“ — Относителни основания за недействителност — Марка с репутация — Член 53, параграф 1, буква a) и член 8, параграф 5 от Регламент (ЕО) № 207/2009 — Възможност за свързване — Неоснователно извлечена полза от отличителния характер или от репутацията на по-ранната марка“

1. Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, която се ползва с репутация — Защита на по-ранната марка с репутация, обхващаща и стоки или услуги, които не са сходни — Условия — Връзка между марките — Критерии за преценка (член 8, параграф 5 от Регламент № 207/2009 на Съвета) (вж. точки 17—21 и 25—27)

2. Марка на Общността — Отказ, отмяна и недействителност — Относителни основания за недействителност — Наличие на идентична или сходна по-ранна марка с репутация — Словни марки „ROYAL SHAKESPEARE“ и „RSC-ROYAL SHAKESPEARE COMPANY“ (член 8, параграф 5 и член 53, параграф 1, буква а) от Регламент № 207/2009 на Съвета) (вж. точки 28—30, 34—37, 45, 46, 58—64 и 69—71)

3. Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, която се ползва с репутация — Защита на по-ранната марка с репутация, обхващаща и стоки или услуги, които не са сходни — Условия — Репутация на марката в държавата членка или в Общността — Понятие (член 8, параграф 5 от Регламент № 207/2009 на Съвета) (вж. точки 33 и 44)

4. Марка на Общността — Определение и придобиване на марка на Общността — Предходна регистрация на марката в някои държави членки — Последици (вж. точка 42)

5. Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, която се ползва с репутация — Защита на по-ранната марка с репутация, обхващаща и стоки или услуги, които не са сходни — Условия — Неоснователно извлечена полза от отличителния характер или от репутацията на по-ранната марка — Понятие (член 8, параграф 5 от Регламент № 207/2009 на Съвета) (вж. точки 49 и 50)

6. Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, която се ползва с репутация — Защита на по-ранната марка с репутация, обхващаща и стоки или услуги, които не са сходни — Доказателства, които следва да представи притежателят — Нехипотетичен бъдещ риск от неоснователно извличане на полза или от увреждане (член 8, параграф 5 от Регламент № 207/2009 на Съвета) (вж. точка 54)

7. Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, която се ползва с репутация — Защита на по-ранната марка с репутация, обхващаща и стоки или услуги, които не са сходни — Условия — Неоснователно извлечена полза от отличителния характер или от репутацията на по-ранната марка — Критерии за преценка (член 8, параграф 5 от Регламент № 207/2009 на Съвета) (вж. точки 55—57)

Предмет

Жалба за отмяна на решението на първи апелативен състав на СХВП от 19 ноември 2009 г. (преписка R 317/2009-1), постановено в производство за обявяване на недействителност със страни The Royal Shakespeare Company и Jackson International Trading Co. Kurt D. Brühl GmbH & Co. KG

Диспозитив

1) Отхвърля жалбата.